Diari Oficial de la Generalitat Valenciana


Sumari del DOGV 3994, del 08-05-2001 (2001/3516)

Convocatòria per a la provisió d'una plaça de delineant de l'Ajuntament d'Elx.
------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3516


Data del document
:   19-02-2001

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu

Convocatòria per a la provisió d'una plaça de delineant de l'Ajuntament d'Elx. [2001/3516]
  
En compliment de l'acord adoptat per la Comissió municipal de Govern de data 22 de desembre de 2000, es publica la convocatòria de l'oposició lliure per cobrir amb personal funcionari de carrera una plaça de delineant, segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició lliure, d'una plaça de delineant pertanyent a l'Oferta Pública d'Ocupació de l'any 2000. Aquesta plaça està enquadrada en l'escala d'Administració Especial, subescala A) Tècnics, classe c)Tècnics auxiliars dotada amb el sou corresponent al grup C, dues pagues extraordinàries, triennis i altres emoluments que pertoquen d'acord amb la legislació vigent i els acords municipals.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació i se n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1. Condicions generals.
  
2.1.1. Tenir una antiguitat d'almenys dos anys ocupant en propietat plaça del Grup D, exercint funcions de delineació a l'Ajuntament d'Elx i trobar-se en servei actiu.
  
2.1.2. Tenir el títol de Formació Professional de segon grau, tècnic especialista en delineació, o complir les condicions requerides per obtenir-lo, en la data en què finalitze el termini de presentació d'instàncies.
  
2.2. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, caldrà estampar en la pròpia sol·licitud el segell del registre de l'organisme en què es presente, o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 1.650 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 8930195776. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
4. Admissió d'aspirants
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista defintiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la corporació o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- El cap del Servei d'Arquitectura.
  
- Un tècnic del Departament de Personal.
  
- Un aparellador o arquitecte tècnic.
  
- Un delineant.
  
- Un funcionari de carrera, a proposta de la representació sindical.
  
Secretari:
  
- El de la corporació o funcionari en qui delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen fet treballs de preparació d'aspirants a proves selectives d'accés a l'administració Pública.
  
- Els qui es troben inclosos en algun dels supòsits a què es refereix l'article 28.2 de la Llei 30/92.
  
Així mateix, els aspirants podran recusar-los en la forma prevista a l'article 21 de l'esmentada Llei.
  
5.7. De l'absència del president.
  
Si un cop constituït el Tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Començ i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «C».
  
L'aspirant acudirà a les proves provist del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 100 preguntes amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II).
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declaràs invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de dos temes, triats a l'atzar, dels compresos en el temari de l'Annex I de la convocatòria, part de ?Matèria Específica?. S'exclou la part de ?Cultura Organitzativa?.
  
Temps màxim: dues hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics que podran incloure dibuix assisit per ordinador, relacionats amb les funcions pròpies del lloc de treball (Annex II de la convocatòria).
  
7.1.4. Quart. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del Tribunal qualificaran els exercicis eliminatoris amb puntuació de 0 a 10 punts els tres primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori i qualificable de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves dutes a terme.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas es decidirà mitjançant un sorteig.
  
9. Relació d'aprovats, presentació de documents i nomenament
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el tribunal dictarà resolució ficant la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El Tribunal elevarà l'esmentada relació a la presidència de la Corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:
  
9.2.1. Certificació acreditativa d'haver prestat almenys dos anys de serveis en aquest ajuntament en plaça del Grup D, exercint funcions de delineació i trobar-se en servei actiu.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) del títol de Formació Professional de segon grau, tècnic especialista en delineació. Si aquest document s'expedeix després de la data en què finalitza el termini de presentació d'instància, caldrà justificar el moment en què conclogueren els estudis.
  
9.3. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser contractats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.
  
9.4. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.5. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06.04.1979).
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener). Concretament, contra les qualificacions del Tribunal, a partir de llur publicació, els aspirants podran presentar:
  
- Durant el termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.
  
- Durant el termini d'un mes, recurs d'alçada, que serà resolt pel president de la Corporació.
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de l'oposició lliure per a cobrir en propietat una plaça de delineant
  
Grup I. Matèries comunes
  
Tema 1. La Constitució espanyola de 1978. Principis generals.
  
Tema 2. L'Estat. Concepte. Elements. Formes d'estat. La Corona.
  
Tema 3. La divisió de poders: poder legislatiu, poder executiu i poder judicial. Relacions entre els poders de l'Estat.
  
Tema 4. L'organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
Tema 5. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; cómput de terminis.
  
Recepció i registre de documents.
  
Tema 6. El règim local espanyol. El municipi. El terme municipal. La població. L'empadronament.
  
Tema 7. L'organització municipal. Competències.
  
Tema 8. Les hisendes locals. Classificació dels ingressos. Ordenances fiscals.
  
Grup II. Matèries específiques
  
Tema 1. Planejament urbanístic. Classes de plànols d'ordenació. Planejament actual de la ciutat.
  
Tema 2. Règim jurídic del sòl. Classificació del sòl. Característiques dels distints tipus de sòl. Obligacions i drets dels propietaris.
  
Tema 3. Legislació sobre el règim del sòl i ordenació urbana. Principis inspiradors. Legislació autonòmica.
  
Tema 4. Competència urbanística municipal. Execució dels plànols d'ordenació. Sistemes d'actuació urbanística.
  
Tema 5. Planejament en vigor al terme municipal d'Elx. Desenvolupament i estat actual d'aquest.
  
Tema 6. Ordenança reguladora de mesures referents a la seguretat viària que han de complir-se en l'activitat constructora.
  
Tema 7. L'ordenament jurídic del palmerar d'Elx:
  
- lei 1/1986, de 9 de maig, de Tutela del Palmerar d'Elx.
  
- Decret 133/1986, de 10 de novembre, del Consell de la Generalitat Valenciana, de desplegament de la llei 1/1986.
  
Tema 8. Requisits per a la concessió de llicències d'obres en relació amb la classificació del sòl. La infracció urbanística.
  
Tema 9. Projectes d'obres municipals. Definició. Tipus. Elaboració del projecte. Documentació gràfica.
  
Tema 10. Els estudis de detalls. Finalitat. Classes. Documentació gràfica. Escales.
  
Tema 11. Els projectes d'urbanització. Finalitat. Contingut. Documentació gràfica. Escales. Simbologia.
  
Tema 12. Plànols parcials. Finalitats. Determinacions. Documents que els integren. Documentació gràfica. Escales.
  
Tema 13. Els projectes de reparcel·lació. Contingut. Finalitat. Documentació gràfica. Escales.
  
Tema 14. Els projectes d'expropiació. Contingut. Finalitat. Documentació gràfica. Escales.
  
Tema 15. Condicions mínimes d'habitabilitat dels habitatges. Normativa en vigor en l'àmbit de la Comunitat Valenciana.
  
Tema 16. Condicions mínimes d'accessibilitat al medi físic i edificacions. Legislació en vigor en l'ambit de la Comunitat Valenciana.
  
Tema 17. Papers. Plàstics. Suports. Deformacions higroscòpiques, Toleràncies. Llapis i tintes. Tècniques de dibuix sobre distints materials. Fons i trames.
  
Tema 18. Construcció, comprovació i usos d'escales, cercles graduats, regles i plantilles. Descripció i ús del compàs de proporcions.
  
Tema 19. Precaucions a tenir en el maneig i arxiu de plànols. Normes UNE sobre format i plegat de plànols. Reproducció de plànols. Nocions generals sobre les distintes tècniques d'ús. Arxius de plànols.
  
Tema 20. Escales. Escala numèrica. Escala gràfica. Escala de transversals. Angles: mesuratge dels angles. Angles horitzontals. Rumbs o azimuts. Angle vertical o angle central. Instruments per al mesuratge dels angles. Parts de què es componen. Alidada de pínnules. Alidada de prismàtics. Limbe. Divisió de limbes.
  
Tema 21.Mesura de les línies. Mesura de la circumferència. Mesura de l'arc de cercle. Àrees de les superfície planes. Comparació de les àrees. Problemes relatius a les àrees. Unitats. Canvi d'unitats.
  
Tema 22. Igualtat de figures. Moviment del pla sobre si mateix. La simetria axial. Propietats. Simetria pel que fa a un punt i pel que fa a un eix. La traslació e el pla. El gir en el pla.
  
Tema 23. Perpendiculars i paral·leles. Divisió d'una recta qualsevol en parts iguals o proporcionals. Angles plans. Suma i diferència, complement i suplement. Bissectriu. Bissectriu de dues rectes convergents. Divisió de l'angle en parts iguals. Semblança de triangles. Construcció de triangles semblants. Teorema de Pitàgores. Equivalència de figures.
  
Tema 24. Figura i línies de la Terra. Línia vertical. Pla vertical. Plomada. Línia i pla horitzontal. Nivell d'escaire. Nivell d'aire. Rectes inclinades. Plans inclinats. Declinació i inclinació.
  
Tema 25. Planimetria, Nivel·lació o altimetria. Fòrmules trigonomètriques, Triangles rectangles i angles obliquangles. Alineacions. Determinació de les alineacions. Piquets, jalons i mires. Mesures de les alineacions. Distància natural, geomètrica i horitzontal. Cinta metàl·lica. Rodet o cinta i cadena. Reducció de les distàncies a l'horitzó.
  
Tema 26. Mètode general d'alçament de plànols. Determinació geomètrica d'un punt del terreny pel que fa a altres dos costats. Alçament per triangulació. Alçament per coordenades. Plànols de població. Plànols parcel·laris. Alçament planimètric i altimètric. Plànols de partió.
  
Tema 27. Les noves tecnologies: relació i impacte d'aquestes en l'àmbit de l'exercici professional.
  
Cultura organitzativa
  
Tema 28. Salut laboral I.
  
Tema 29. Salut laboral II.
  
Tema 30. Cultura participativa.
  
Tema 31. L'atenció al ciutadà.
  
Tema 32. La qualitat en els serveis públics.
  
Nota: Els temes de cultura organitzativa podran adquirir-se a la Secció de Personal a partir de la finalització del termini de presentació de sol·licituds al preu que resulte de l'aplicació de l'ordenança fiscal corresponent.
  
ANNEX II
  
Funcions essencials del lloc de delineant
  
1. Fer plànols i dibuixos tècnics executant la documentació gràfica dels projectes, en l'àmbit de les seus competències professionals.
  
2. Preparar dades per a mesuratges i pressupostos, prenent i comprovant dades de camp, així com desenvolupant tasques d'informació sobre aspectes relatius a les seues competències.
  
3. Dur a terme tasques de reproducció, retallat, etc. de plànols, participant en el disseny, desenvolupament i avaluació de plànols, projectes i programes.